Saksa Rahva Püha Rooma Keisririik. Rajatud esimese aastatuhande  teisel poolel, pidas ta vastu ligikaudu tuhat aastat, mis on vaieldamatult Euroopa rekord. Riigi alustalaks oli ühtne ideoloogia, mille tagas katoliku Kirik. Rahvusprobleeme sel ajal polnud, ühiskond rajanes seisuslikule põhimõttele. Igal seisusel oli oma au ja väärikus ning seisuse vahetamiseks peeti samasuguseks häbiasjaks nagu kaasajal on seda rahvuslik reetmine. Vaatamata nägelemistele paavstide ja keisrite vahel oli Riik näiteks küllalt vägev, et peatada mongolite invasioon, millega ükski riik varem  polnud toime tulnud. Keisririigiga seondub ka teine Euroopa ajaloo tähttund - Hispaania rekonquista. Aastat 1492 tähistatakse Ameerika avastamise aastana, kuid samal aastal toimus midagi Euroopa jaoks hoopis olulisemat - langes Granada, moslemite viimane kants Euroopa mandril ja seega ka islami võim Euroopas. Alles poliitiliste kõlupeade teostatav väärastunud vabaduse, võrdsuse ja vendluse printsiibi tegus elluviimine on islamile avanud uued võimalused Euroopa kultuuripiirkonnas - ja nad on varmad seda  kasutama.